बच्चों को स्कूल बैग, बुजुर्गों को दी दवाएं
बीजापुर | सीआरपीएफ की 170 बटालियन बुधवार को बीजापुर से 15 किमी दूर मोदकपाल में सिविक एक्शन कार्यक्रम का आयोजन किया था। चार घंटे से ज्यादा समय तक चले इसे कार्यक्रम में ग्रामीणों के स्वास्थ्य की जांच कर उन्हें दवाइयां दी गई। इसके अलावा गांव के लोगाें को दैनिक उपयोग की वस्तुएं एवं बच्चों को स्कूल बैग दिए गए। कार्यक्रम में शामिल होने के लिए सेण्ड्रल, पागनपल्ली, पावरेल, चिन्नाकवाली, रालापल्ली, भण्डरपल्ली समेत दर्जनों गांव के ग्रामीण पहुंचे थे। बटालियन के कमाडेंट संजय कुमार ने कहा कि सीआरपीएफ बटालियन इस इलाके और यहां के लोगों की तरक्की के लिए तैनात की गई है। जवान लोगों की हिफाजत के लिए हैं। स्वास्थ्य की समस्या हो या शिक्षा में आने वाली अड़चन या अन्य कोई भी समस्या उसे दूर करने के लिए वे हमेशा तैयार हैं। कार्यक्रम में इस दौरान सीएमएचओ डाॅ. के लाल जादाल गांगटे व अन्य लोग मौजूद थे।
hin_Deva hin_Deva